Barua rasmi - kuomba msamaha

Barua rasmi

Mkurugenzi,
Light Waters.
S.L.P 14090,
Nairobi.

Mkurugenzi,
Home Waters.
S.L.P 156090,
Mombasa.

Kwa bwana au bibi,

KUH:KUOMBA MSAMAHA

Mimi ni mkurugenzi mkuu wa Light Waters ambayo umekuwa ukishirikiana
nayo katika shughuli za biashara.Nafamika kama Bw.Wilfred.Ninafamu
kwamba hatujawahi kukutana ana kwa ana hata siku moja.Mimi huwa
sipatikani katika kampuni yangu kwani husafiri huku na kule kwa minajili
ya shughuli za kazi.Nilirudi jana na kufahamishwa kuhusiana na namna
ambavyo umeisaidia kampuni yangu kupiga hatua kipindi chote nilichokuwa
safarini.Nashukuru kwa kweli na kuahidi kuwa utapokea donge
nono.Nimerudi na tutafanya kazi pamoja nikuinue uniinue.

Ninasema hivi kwa sababu safari nilizokuwa nikienda zimenipa maarifa
mapya.Nimejifunza mambo mengi ambayo ningependa pia wewe ufaidi
kwayo.Nitakudokezea kwa kifupi tu ila tutakapokutana nitakuelezea
kinagaubaga kuhusiana nayo.Maarifa ni muhimu katika biashara kwa sababu
ulimwengu unazidi kubadilika na mambo yanachukua mkondo
mwengine.Teknolojia sasa imewekwa kipaumbele.Uwe una ujuzi ama huna
unalazimika kuitumia.Nimejifunza mambo mengi kuhusiana na kunadi bidhaa
na namna ya kutafuta wateja watakaomiminika.

Madhumuni ya kukuandikia barua hii ni kwa ajili ya kukuomba msamaha kwa
yale yote yaliyotokea awali.Nilifahamishwa kuhusiana na jinsi
ulivyonyanyaswa.Malipo yako ulinyimwa na kumiminiwa matusi na msimamizi
wangu.Mbali na hayo akakatakata vipandevipande karatasi ya
kontrakti.Msimamizi huyu nimempiga kalamu mara moja na kuamrisha ulipwe
kama unavyostahili.Niwie radhi kwa haya yaliyotokea.Naomba tukutane ili
tuzungumze kwa kina kuhusiana na namna gani tutaweka mambo yetu sawa.a

Kumbuka wanihitaji na pia mimi nakuhitaji licha ya yote usiache kufanya
kazi pamoja nami.Kumbuka tuna maazimio mengi ambayo bado mpaka sasa
hatujaweza kuyafikia hivyo ningekushauri uje pia ili tuyazungumzie pia
haya upya.Tunatakiwa kupanga mikakati mipya ili kupambana na changamoto
za baadaye.Nakupa ahadi yangu kuwa mimi pekee ndiye nitakayehusika
katika malengo yetu yote bila kuhusisha mtu wa tatu.Singependa mambo
yaliyokufika yakufike tena.Natarajia kufanya biashara na wewe kwa amani
bila kuingiliwa na mtu wa aina yoyote ile.Nataka tupige hatua na si
kuzidi kubaki nyuma.Kumbuka siku zote tunalenga juu.

Ni Mimi wako mwaminifu,

Wilfred Obach.